Militanti Islamske Države - arhi-neprijatelj žena
Militanti Islamske države su u posljednjih nekoliko mjeseci oteli na stotine žena i djevojčica. Mali broj ih je uspio pobjeći, i tako postati svjedocima silovanja, prisilnih brakova, i seksualnog ropstva.
Jednu 15-godišnju djevojčicu plemena Yazidi su oteli militanti ISIL-a sa planine Sinjar na sjeveru Iraka. Premještali su je iz zatvora u zatvor, vjenčavali je za nekoliko muškaraca. Uspjela je pobjeći tako što je svoje otmičarie omamila narkoticima koje je kod njih samih pronašla. Danas se ona prisjeća užasa kroz koji je prošla - ali ne daje puno ime: Ona je jedna od stotina žena i djevojaka, uglavnom pripadnica Yazidija, koje su militanti oteli, a potom mučili, silovali, prodali kao roba, ili prisilili na brak s nekim od militanata - a sve to prema informacijama koje imaju Ujedinjeni Narodi i grupe za zaštitu ljudskih prava. Mnoge od njih su i dalje u zatočeništvu. Neke od njih su uspjele telefonirati svojima, jer su sakrile telefon, ili su im to otmičari dozvolili. Zvuče beznadežno, kaže Baher Ali iz humanitarne Fondacije AMAR: , kaze Baher Ali. Grupa Human Rights Watch je nedavno objavila izvještaj o prisiljavanju na brak, i vjerskom preobraćenju Yazidija od strane ISIL-a. Bill Frelick iz ove humanitarne grupe kaže da se militanti time ponose. Nedavno je Univerzitet Virginije održao konferenciju o nasilju militanata Islamske države nad ženama. Aktivisti iz tog polja su ponudili svoja iskustva i užasne informacije o kršenju ljudskih prava. Oni su tom prilikom naglasili da je onih na terenu koji žele pomoći djevojkama, vrlo malo, a da medjunarodni donatori ne čini dovoljno da se to unaprijedi.